Употребяваните от възрастните и трудноподвижните хора бастуни трябва да притежават няколко изключително важни характеристики. Сред тези характеристики са здравината и устойчивостта, комфортът, който предоставят при използване, подходящите за съответния човек размери и някои доста полезни допълнителни екстри. Ето какво е необходимо да знаете за въпросните характеристики:
здравина и устойчивост – за да изпълняват пълноценно своите функции, закупените бастуни трябва да са достатъчно здрави и устойчиви. Само така те могат да предоставят необходимата опора на човека и да му позволят да се придвижва без никакво притеснение. Здравината и устойчивостта на предлаганите на пазара бастуни до голяма степен зависят от материалите, от които са изградени. Най-добрият избор по отношение на този аспект са алуминиевите бастуни.
комфорт при използване - що се отнася до комфорта при използване на съответните бастуни, той зависи от няколко неща. От една страна закупените бастуни не трябва да са прекалено тежки, защото това би създало огромни затруднения с повдигането им. От друга, е необходимо те да разполагат с удобна ръкохватка, която може да се захваща без никакъв проблем и не носи неприятно усещане при продължителна употреба.
подходящи размери – подходете с нужното внимание и отговорност при избора на бастуни по отношение на техните размери. Дръжте бастуна в ръката, противоположна на засегнатия или най-слабия крак. Той трябва да е на същото ниво като тазобедрената кост на горната част на бедрото. Застанете в изправено положение и оставете ръцете си да падат естествено встрани (лактите да са свити приблизително под ъгъл от 20 градуса). Докато сте в тази позиция, накарайте някой да измери разстоянието между пода и ставата на китката. Това е правилният начин за измерване дължината на бастуни, но задължително трябва да бъде направена консултация с физиотерапевт или лекар.
допълнителни екстри – част от предлаганите на пазара модели бастуни разполагат и с някои допълнителни екстри, които биха могли да са много полезни. Като примери за такива допълнителни екстри ще посочим опцията за регулиране във височина, наличието на удобна каишка за китката и т.н.